Πρόταση απόφασης του Συμβουλίου που αφορά τη δεύτερη προσαρμογή της απόφασης 94/268/Ευρατόμ, όπως έχει προσαρμοστεί με την απόφαση 96/. . ./Ευρατόμ σχετικά με το πρόγραμμα πλαίσιο για τις δράσεις έρευνας και εκπαίδευσης στην Ευρωπαϊκή Κοινότητα Ατομικής Ενέργειας (1994-1998) (96/C 115/02) COM(96) 12 τελικό - 96/035(CNS)

(Υποβλήθηκε από την Επιτροπή στις 2 Φεβρουαρίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, με την απόφαση 94/268/Ευρατόμ (1), το Συμβούλιο αποφάσισε ένα πρόγραμμα πλαίσιο για τις κοινοτικές δράσεις έρευνας και εκπαίδευσης (1994-1998), το οποίο είναι υπό εφαρμογή 7 ότι το Συμβούλιο, με την απόφαση 96/. . ./Ευρατόμ προέβη σε τεχνική αναπροσαρμογή του προγράμματος αυτού, μετά την προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση 7 ότι το άρθρο 1 παράγραφος 3 της απόφασης 96/. . ./Ευρατόμ ορίζει ότι το ποσό που κρίνεται αναγκαίο για την οικονομική συμμετοχή της Κοινότητας στο πρόγραμμα πλαίσιο ανέρχεται σε 1 336 εκατομμύρια Ecu 7 ότι το ίδιο άρθρο ορίζει ότι το αργότερο στις 30 Ιουνίου 1996, το Συμβούλιο θα εξετάσει εκ νέου το προαναφερθέν ποσό, το οποίο, ενδεχομένως, θα ανέλθει σε 1 441 εκατομμύρια Ecu 7

ότι η πρόοδος εφαρμογής του προγράμματος πλαισίου δείχνει ισχυρή κινητοποίηση των παραγόντων της ευρωπαϊκής έρευνας σε θέματα ασφαλείας 7 ότι οι πιστώσεις που προβλέπονται για το 1995 έχουν αναληφθεί 7

ότι κρίνεται σκόπιμο η Κοινότητα να εξακολουθήσει να διαδραματίζει σημαντικό ρόλο διεθνώς στον τομέα της πυρηνικής ασφάλειας 7 ότι έχει ιδιαίτερη ευθύνη για την ανάπτυξη της ασφάλειας των πυρηνικών εγκαταστάσεων σε όλη την ευρωπαϊκή ήπειρο 7 ότι οι κατασκευαστές και οι φορείς εκμετάλλευσης της Ένωσης πρέπει να ενσωματώσουν τις απαιτήσεις που συνδέονται με την ασφάλεια 7 ότι η ανταγωνιστικότητά τους εξαρτάται από την προσπάθεια που θα καταβάλουν στην έρευνα και την τεχνολογική ανάπτυξη στον τομέα αυτό 7

ότι η ετήσια έκθεση του 1995 (2), σύμφωνα με την παράγραφο 1 δεύτερο εδάφιο του άρθρου 4 της απόφασης 94/268/Ευρατόμ, αναφέρει ότι τα κοινοτικά προγράμματα έρευνας τονώνουν την επιστημονική και τεχνολογική συνεργασία για να αποφευχθεί ο διασκορπισμός των προσπαθειών και για να βελτιωθεί η προστασία του ανθρώπου και του περιβάλλοντός του 7

ότι στην προσαύξηση που γίνεται στο πρόγραμμα πλαίσιο πρέπει να τηρηθεί η εξέλιξη των οικονομικών προοπτικών της Ευρωπαϊκής Ένωσης 7

ότι η προστασία του ανθρώπου και του περιβάλλοντος, η διευρεύνηση καινοτόμων προσεγγίσεων για πολύ υψηλό επίπεδο ασφαλείας των αντιδραστήρων, η διαχείριση των αποβλήτων και του παροπλισμού των αντιδραστήρων, ο έλεγχος των οχλήσεων που προέρχονται από περιστατικά του παρελθόντος, συνεπάγονται μεγαλύτερη ερευνητική προσπάθεια 7 ότι οι επιστημονικοί στόχοι αυτής της έρευνας απαιτούν ενίσχυση των δραστηριοτήτων για την ασφάλεια της πυρηνικής σχάσης του προγράμματος πλαισίου 7 ότι αρμόζει να ενισχυθεί η τεχνολογική συνεργασία με, ιδίως, τις χώρες της Κεντρικής και Ανατολικής Ευρώπης και εκείνες της Κοινότητας των Ανεξαρτήτων Κρατών (ΚΑΚ) 7

ότι η Επιτροπή ζήτησε τη γνώμη της επιστημονικής και τεχνικής επιτροπής, η οποία εξέδωσε γνώμη,

ΑΠΟΦΑΣΙΖΕΙ:

Άρθρο μόνο

Η απόφαση 94/268/Ευρατόμ που προσαρμόστηκε από την απόφαση 96/. . ./Ευρατόμ του Συμβουλίου, της . . . 1996, τροποποιείται ως εξής:

1. Η παράγραφος 3 του άρθρου 1 αντικαθίσταται από το ακόλουθο κείμενο:

«Με την επιφύλαξη του άρθρου 7, τρίτο εδάφιο της συνθήκης, το ποσό της οικονομικής συμμετοχής της Κοινότητας που κρίνεται αναγκαίο για το παρόν πρόγραμμα πλαίσιο είναι 1 441 εκατομμύρια Ecu.»

2. Το παράρτημα I αντικαθίσταται από το παράρτημα I της παρούσας απόφασης.

3. Το παράρτημα III «επιστημονικοί και τεχνολογικοί στόχοι» συμπληρώνεται από το παράρτημα II της παρούσας απόφασης.

(1) ΕΕ αριθ. L 115 της 6. 5. 1994.

(2) COM(95) 443 τελικό της 28. 9. 1995.

ΠΑΡΑΡΤΗΜΑ Ι

ΤΕΤΑΡΤΟ ΠΡΟΓΡΑΜΜΑ ΠΛΑΙΣΙΟ (1994 έως 1998): ΠΟΣΟ ΚΑΙ ΕΝΔΕΙΚΤΙΚΗ ΚΑΤΑΝΟΜΗ (σε εκατομμύρια Ecu, τρέχουσες τιμές)

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

ΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ

Το παράρτημα III της απόφασης 94/268/Ευρατόμ του Συμβουλίου, της 26ης Απριλίου 1994, διατηρείται και συμπληρώνεται από το κείμενο που ακολουθεί, το οποίο προστίθεται στο τέλος του κεφαλαίου «Ασφάλεια πυρηνικής σχάσης»:

«Οι πολίτες ολόκληρης της ευρωπαϊκής ηπείρου ανησυχούν πολύ για την ασφάλεια της πυρηνικής σχάσης και οι απειλές που περικλείει η πυρηνική σχάση οδηγούν στην κατάρτιση προτύπων και πρακτικών ασφαλείας πιο απαιτητικών. Οι βιομηχανικοί φορείς λειτουργίας και οι ευρωπαίοι κατασκευαστές πρέπει να λαμβάνουν υπόψη τις επιταγές αυτές τη στιγμή κατά την οποία ο διεθνής ανταγωνισμός καθίσταται εντονότερος. Το πρόβλημα της ασφάλειας είναι επίσης αποφασιστικής σημασίας στις σχέσεις της Ένωσης με τις χώρες της Κεντρικής και Ανατολικής Ευρώπης και με τα Ανεξάρτητα Κράτη της ΚΑΚ. Επειδή πρέπει να επισπευσθεί ο ρυθμός ολοκλήρωσης των ερευνών, να αποκατασταθεί μεγαλύτερη συνεργασία σε ολόκληρη την Ευρώπη και να μην καθυστερήσει η εκμετάλλευση και η διάδοση των αποτελεσμάτων, κρίνεται αναγκαία η ενίσχυση του προγράμματος πλαίσιου.

1. Ενίσχυση των κάτωθι θεματικών αξόνων:

- εκμετάλλευση των καινοτόμων προσεγγίσεων, στην οποία λαμβάνεται υπόψη η ασφάλεια των αντιδραστήρων νέας γενιάς πέραν της ασφαλείας που αφορά τα τρέχοντα αναπτυξιακά έργα. Πρόκειται για θέματα που αφορούν τόσο τους ίδιους τους αντιδραστήρες όσο και το καύσιμο (νέοι απορροφητές, πολύ προηγμένα καύσιμα),

- η ασφάλεια των αντιδραστήρων δεν θα περιοριστεί στην εις βάθος μελέτη των τυχαίων περιστατικών. Περιλαμβάνει επίσης την πρόληψη των ατυχημάτων (όπως μελέτες συστημάτων και των παθητικών συστημάτων ενεργοποίησης),

- τα φαινόμενα που συνδέονται με τον κύκλο των καυσίμων, τη διαχείριση και την αποθήκευση των αποβλήτων παραμένουν πρωτεύον θέμα, αφενός από την άποψη των επιτακτικών αναγκών μη διάδοσής τους (πλουτώνιο), και, αφετέρου, από την άποψη της ενεργειακής απόδοσης του καυσίμου (burn up).

2. Ενίσχυση της συνεργασίας με τρίτες χώρες

Στις παρούσες δραστηριότητες στον τομέα της «ασφάλειας της πυρηνικής σχάσης» έχει ληφθεί υπόψη η αναγκαιότητα συνεργασίας με τις χώρες της Κεντρικής και Ανατολικής Ευρώπης. Ωστόσο, προβλέπεται η υποστήριξη μόνο των συμμετοχών που προέρχονται από την Ένωση ενώ η διεύρυνση της συνεργασίας παρουσιάζει βέβαιο αμοιβαίο ενδιαφέρον.

Η έμφαση που έχει δοθεί στη συνεργασία αφορά δύο στόχους:

- να επιτραπεί η παροχή υποστήριξης σε ομάδες πυρηνικής έρευνας στις οποίες περιλαμβάνονται οι νέοι ερευνητές των χωρών της Ανατολικής Ευρώπης και της Κοινότητας Ανεξαρτήτων Κρατών (ΚΑΚ) και να υπάρξουν κατά τον τρόπο αυτό κοινά έργα έρευνας,

- να εμβαθυνθούν ειδικά ερευνητικά θέματα που έχουν ιδιαίτερη σημασία για την ασφάλεια του πυρηνικού κύκλου στις χώρες αυτές.

Η συνεργασία με τις χώρες αυτές αφορά τον έλεγχο των περιστατικών του παρελθόντος και των ραδιολογικών συνεπειών που προκύπτουν από τυχαία περιστατικά. Η συνεργασία συμβάλλει κατά τον τρόπο αυτό στη διαμόρφωση ενός εναρμονισμένου δικτύου προειδοποίησης και ανάπτυξης τεχνολογιών για την αποκατάσταση μολυσμένων περιβαλλόντων 7 η συνεργασία αυτή αφορά την αναπροσαρμογή των εμπεριστατωμένων πρακτικών και τεχνογνωσίας από την Ένωση σε καταστάσεις έκτακτης ανάγκης.

Σε ό,τι αφορά την ασφάλεια των αντιδραστήρων το υπάρχον πρόγραμμα έπρεπε να επεκταθεί για να συμπεριληφθεί η ανάπτυξη και η επικύρωση των κωδικών υπολογισμού για την ανάλυση και την πρόληψη των ατυχημάτων (ατυχήματα εξαιτίας του σχεδιασμού και σοβαρά ατυχήματα). Μια άλλη πτυχή αφορά την συμπεριφορά των συστημάτων και των δομικών μερών που έχουν επίσης σημασία στην ασφάλεια, ιδιαίτερα η γήρανσή τους.

Στο θέμα των ραδιενεργών αποβλήτων, θα μπορούσε να αποκατασταθεί συνεργασία για τον εντοπισμό των πιθανών τοποθεσιών αποθήκευσης των ραδιενεργών αποβλήτων. Σχετικά με την αποψίλωση των πυρηνικών εγκαταστάσεων, η τεχνολογία που έχει αναπτυχθεί στην Ευρωπαϊκή Ένωση θα μπορούσε να εφαρμοστεί, ή εν ανάγκη να αναπροσαρμοστεί στις ανάγκες των αντιδραστήρων ρωσικού τύπου. Οι αντιδραστήρες που τη στιγμή αυτή παροπλίζονται, θα μπορούσε να χρησιμεύσουν ως τοποθεσία επίδειξης, κατάρτισης και μεταφοράς τεχνολογίας στον συγκεκριμένο τομέα. Θα εξασφαλισθεί επί τούτου συντονισμός με τα προγράμματα τεχνικής συνδρομής της Ένωσης.

Οι ερευνητικές εργασίες σε θέματα ασφάλειας ανέκαθεν θέτουν ποσοτικούς στόχους (ελαχιστοποίηση του κινδύνου σοβαρού ατυχήματος, ποσοτικά εκφρασμένα όρια δόσης έκθεσης) που επιτρέπουν τη μέτρηση της επιτευχθείσας προόδου. Επομένως οι νέες προτεινόμενες δραστηριότητες εντάσσονται επίσης στην προοπτική υποδεκαπλασιασμού των κινδύνων σοβαρού ατυχήματος (νέα γενιά πυρηνικών σταθμών).»